Diari Oficial de la Generalitat Valenciana


Sumari del DOGV 6708, del 07-02-2012 (2012/955)

Notificació del laude emés per la Junta Arbitral de Transports d'Alacant. Expedient número 044/11-A.
----------------------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/955


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant. Expedient número 044/11-A. [2012/955]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de l'Agència de Transports Hernández, SL, que s'ha dictat laude en l'expedient indicat i no ha sigut possible la notificació per desconegut, parador ignorat o absència, i es fa a través de la present publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Manuel Sánchez Gallego. Vocals: Francisco Ortiz Gutiérrez, Miguel García Navarro, qui excusa la seua assistència. Secretària-vocal: Carolina Casal Asensio. Parts: reclamant: Ferco Frío, SL, representada per Fermín Antonio Terol Carrasco. Reclamada: Agència de Transports Hernández, SL, que no compareix a l'acte de la vista.  
Alacant, 19 de gener de 2011, sent les 11.30 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient 044/11-A, es procedix a la celebració de la vista oral respecte de la reclamació següent: impagament de transport. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què intervé, i es verifica que Fermín Antonio Terol Carrasco, amb DNI número 58292342T, actua en nom i representació de Ferco Frío, SL, segons escriptura de poder atorgada a favor seu el 28 de juny de 2000 a Alacant davant del notari Tomás Mª Dacal Vidal, la còpia de la qual, una vegada comprovada amb l'original, és admesa per la junta i incorporada a l'expedient.  
A la part reclamada no se li va poder notificar la demanda i la citació a vista per al dia 19 de gener de 2012, segons queda acreditat amb l'avís de rebut expedit pel Servici de Correus i que consta en l'expedient.  
  
Amb data 5 de desembre de 2011, es va procedir a la publicació de l'acte administratiu en el Diari Oficial de la Comunitat Valenciana número 6665, de 5 de desembre de 2011, segons queda acreditat en l'expedient administratiu.  
Concedida la paraula a la reclamant deixa basada la seua reclamació en els següents antecedents de fet:  
1. La part demandant es ratifica en la seua demanda, que com a conseqüència de les seues relacions comercials existents entre les parts, va realitzar per compte de la demandada els transports que queden especificats en el text de les factures adjuntes a la demanda (factures: 167/2011, 133/2011, 251/2011 y3133/2010), per un import total 3.360 €, més 604,80?, en concepte d'IVA, més els interessos legals corresponents. Estes factures van resultar impagades per part de la demandada, la mercantil Agència de Transports Hernández, SL.  
Segons l'anterior, reclama en este acte, la quantitat pendent de cobrament que ascendix a: 3.964,80 €, més els interessos legals corresponents.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documental aportada per la demanda, i es té per aportada al present procediment.  
Sense mes qüestions a tractar es dóna per conclosa la vista.  
S'apliquen els següents fonaments jurídics:  
1. La competència territorial de la Junta, de la que res s'al·lega, ve determinada en els articles 6 i 7.2 del Reglament de la LOTT (RD 1211/90).  
2. La submissió, no estant expressament pactada, i sent la quantia inferior a la qual determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i de l'Ordre Social, que modifica la Llei 16/1987, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat". No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en vista i de la documentació que es va aportar amb la reclamació, es constata fefaentment que els ports que són reclamats en esta demanda i les factures dels quals consten adjuntades a esta, van ser efectivament realitzats, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels seus membres, dicta el laude següent:  
Estimar la demanda interposada per Ferco Frío, SL, representada per Fermín Antonio Terol Carrasco, contra Agència de Transports Hernández, SL, ja que dels fets relatats, documents probatoris i declaracions efectuades s'establix, que havent-se realitzat el transport reclamat dins de les condicions contractuals convingudes ha de ser abonat el seu import.   
Per tot això la mercantil Agència de Transports Hernández, SL, ha d'abonar a Ferco Frío, SL, la quantitat de tres mil nou-cents seixanta-quatre euros amb huitanta cèntims (3.964,80 euros), més els interessos meritats des de la data de la presentació de la demanda (31.08.2011), fins a l'execució del present laude, moment en què es procedirà al càlcul d'estos.  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents de la seua notificació, d'acord amb el que preveu els articles 40 a 43, ambdós inclosos, de la Llei 60/2003, de 23 de desembre, d'Arbitratge.  
Amb independència de l'anterior, dins dels 10 dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se la seua execució forçosa, davant del Jutjat Mercantil d'Alacant, conforme establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els esmentats terminis de recursos continguts en el laude transcrit seran computables a partir de l'endemà de la publicació del present edicte en el Diari Oficial de la Comunitat Valenciana.  
  
Alacant, 25 de gener de 2012.- El president de la Junta Arbitral de Transports d'Alacant: Manuel Sánchez Gallego.